Page:Christ's kirk on the green (3).pdf/14

 14

Tam Lutter had a muckle diſh, and betwiſht ilka tune, He laid his lugs in't like a fiſh, and fuckt till it was done; His bags were liquor'd to his wiſh, his face was like the moon: And he could get nae part to piſh In, but his ain twa ſhoon, For thrang that day.

The Letter gae o' haly rhyme, ſat up at the board-head; And a' he ſaid was thought a crime to contradict indeed; For in clark-lear he was right prime, and could baith write and read, And drank ſae firm till ne'er a ſtyme he could keek on a bead, Or book that day.

When he was ſtrute, twa ſturdy chiels, be's oxter and be's collar, Held up frae cowping o' the creels, the liquid logic ſcholar: When he came hame his wife did reel, and rampage in her choler, Wi' that he brake the ſpinning wheel, that coſt a good rix-dollar, And mair ſome ſay.